The Firm (Musim 2)

The Firm ialah rancangan televisyen realiti korporat terulung di Malaysia terbitan Popiah Pictures dan ntv7. Rancangan ini diacarakan Peter Pek dan Chan Boon Yong dan diarah oleh Ng Ping Ho.

Musim kedua the Firm bersiaran di ntv7 pada 2 Ogos 2008, yang mana 14 orang profesional berebut hadiah utama berupa jawatan Pembantu Ketua Pegawai Eksekutif "the Firm" dan wang tunai RM100,000.

Peserta
PasukanEquityAssetPemimpinkorporatPeter PekChan Boon YongPesertaHeng Boon Yew, 33
Jennifer Eu Wee Fung, 25
Masami Mustaza, 24
Ngoh Choo Ann, 30
Azti Dian Fitri Azmi, 31
Anoop Raj, 28
Ridzuan Sa’ad, 24Salasiah Abbas, 32
Noor Ain Hussin, 29
Christopher Lowe, 28Toh Joo Lee, 22
Terence Lee Meng Chen, 32
Choi Kian You, 26
Chong Yuen Wai, 22

Episod
Minggu 1
Tarikh siaran: 2 Ogos 2008
Jenama: The Carat Club
Promosi santapan sekeluarga hujung minggu di restoran C. Club, Pavilion KL
Ketua pasukan Equity: Anoop
Ketua pasukan Asset: Terence
Pemenang: Asset
Disingkirkan: tiada
Catatan:
 Peter Pek memutuskan tiada sesiapa harus dipecat sekalipun kalah kali ini.

Minggu 2

Tarikh siaran: 9 Ogos 2008
Jenama: Easy Pha-Max
Seminar mempromosikan peluang usahawan yang fasih berbahasa Inggeris menjadi rakan niaga pusat herba Easy Pha-Max.
Ketua pasukan Equity: Jennifer
Ketua pasukan Asset: Chris
Pemenang: Equity
Disingkirkan: Salasiah
Catatan:
 Terence menarik diri dari pertandingan.

Minggu 3

Tarikh siaran: 16 Ogos 2008
Jenama: Spritzer
Kedua-dua pasukan perlu menganjurkan rombongan di kilang Spritzer di Taiping, iaitu loji air mineral semulajadi terbesar dan paling bersepadu di negara. Mereka juga dikehendaki menitikberatkan kelebihan air mineral Spritzer berbanding air minuman biasa.
Ketua pasukan Equity: Dian
Ketua pasukan Asset: Ain
Pemenang: Equity
Disingkirkan: Ain
Catatan:
 Chan Boon Yong berada di luar negara dan diganti oleh Emily Kok, Pengerusi syarikat kewangan IT Rentwise. 
 Anoop mengalami artritis di kakinya maka kurang turut serta dalam kegiatan.

Minggu 4

Tarikh siaran: 23 Ogos 2008
Jenama: Tune Money
Kedua-dua pasukan dikehendaki meraih ahli-ahli baru untuk kad Visa "Tune Card" bagi pihak Tune Money, iaitu syarikat yang dipimpin Tengku Zafrul.
Ketua pasukan Equity: Masami
Ketua pasukan Asset: Yuen Wai
Pemenang: Asset
Disingkirkan: Ridzuan
Catatan:
 Anoop akhirnya melarikan diri dari pertandingan, menjadikannya peserta kedua yang meletak jawatan.

Minggu 5

Tarikh siaran: 30 Ogos 2008
Jenama: Brand Mercatus
Kedua-dua pasukan dikehendaki membantu syarikat pengurusan jenama milik Peter Pek ini meningkatkan reputasi jenama restoran Bubba Gump Shrimp Company melalui acara perhubungan awam kepada pihak media yang merangkumi sesi jamu selera. Pasukan yang lebih berkesan acaranya dikira pemenang.
Ketua pasukan Equity: C.A
Ketua pasukan Asset: Kian You
Pemenang: Equity
Disingkirkan: Joo Lee
Catatan:
 Juara dan naib juara musim pertama The Firm, iaitu Joel Neoh dan Ernie Chen, dijadikan ketua korporat masing-masing bagi pasukan Equity dan Asset. Pek menjadi klien sementara Chan Boon Yong tidak muncul dalam episod ini.

Minggu 6

Tarikh siaran: 6 September 2008
Jenama: AirAsia
AirAsia ialah satu-satunya penerbangan antarabangsa yang terbang ke Banda Aceh, Indonesia. Pasukan-pasukan dikehendaki mempromosikan destinasi ini bagi pihak AirAsia. Pasukan yang menganjurkan acara terbaik yang mendidik, mengubah tanggapan dan melariskan destinasi ini kepada orang umum menjadi pemenangnya.
Ketua pasukan Equity: Boon Yew
Ketua pasukan Asset: Jennifer
Pemenang: Asset
Disingkirkan: C.A.
Catatan:
 Peter Pek mendapati Pasukan Equity terlebih dua orang berbanding Pasukan Asset, maka Pasukan Asset dibenarkan merampas seorang ahli dari Pasukan Equity, iaitu Jennifer.
 Syarikat Citibank dibawakan oleh Pasukan Equity sebagai penaja, tetapi ketampilan penaja itu seolah-oleh menyelubungi jenama Air Asia.

Minggu 7

Tarikh siaran: 13 September 2008
Jenama: Fitness First
Kedua-dua pasukan perlu menjual kupon untuk mengutip dana bagi acara kebajikan Fitness First "Miracle 08" bagi membantu Mercy Malaysia, untuk usaha membantu mangsa gempa bumi China, dan rumah kanak-kanak kurang upaya Kirtarsh. Pasukan yang mengutip dana paling banyak melalui penjualan kupon dikira menang.
Catatan:
Ketua pasukan Equity: Dian
Ketua pasukan Asset: Yuen Wai
Pemenang: Equity
Disingkirkan: Yuen Wai
Catatan:
 Ain dibawa kembali menyertai pasukan Equity dengan tujuan mengimbangi semula bilangan ahli pasukan.

Minggu 8

Tarikh siaran: 20 September 2008
Jenama: Nestlé
Tugasan kali ini adalah menghasilkan iklan satu minit yang mengetengahkan kebaikan susu Nestlé Omega Plus sebagai "satu-satunya susu yang menurunkan tahap kolesterol. Kedua-dua pasukan dijangka memberi perhatian pada setiap aspek produksi, termasuk konsep, pemilihan pelakon, penggambaran dan peyuntingan. Pasukan yang menghasilkan iklan paling kreatif dan efektif dikira menang.
Catatan:
Ketua pasukan Equity: Masami
Ketua pasukan Asset: Chris
Pemenang: Asset
Disingkirkan: Boon Yew

Minggu 9

Tarikh siaran: 27 September 2008
Jenama: Pensonic
Para pasukan dikehendaki mengadakan promosi produk Pensonic Pure Water System. Penilaian berdasarkan dua perkara, iaitu bilangan unit yang dijual dan keberkesanan mereka memupuk kesedaran terhadap produk; maka pasukan yang mengadakan acara promosi terbaik dikira menang.

Ketua pasukan Equity: Ain
Ketua pasukan Asset: Tiada
Pemenang: Asset
Disingkirkan: Masami
Catatan:
 Pada awal rancangan, Peter Pek dan Chan Boon Yong mengumumkan bahawa para pasukan akan melapor diri terus kepada Tengku Zafrul Aziz.
 Tengku Zafrul mengalu-alukan mana-mana peserta yang hendak menarik diri, tetapi tiada yang tampil ke hadapan. Beliau juga memberi pilihan kepada pasukan memilih ketua, ataupun tidak perlu ketua. Pasukan Asset tiada ketua sebenarnya, tetapi Kian You menawar diri untuk memimpin pasukan.
 Pasukan Asset mendapatkan bantuan Hot FM untuk membantu mereka menyiarkan informasi acara kepada para pendengar.

Minggu 10

Tarikh siaran: 4 Oktober 2008
Jenama: Majlis Persatuan-Persatuan Warga Tua Kebangsaan Malaysia (NASCOM)
Projek: Menganjurkan hari terbuka di rumah NASCOM di Setapak. Objektifnya ialah memupuk kesedaran dan juga mengutip dana NASCOM. Penilaian diberi berdasarkan prestasi setiap individu.
Disingkirkan: Kian You
Catatan:
 Kedua-dua pasukan telah digabungkan menjadi satu dan setiap calon bertanding secara individu.
 Acara ini menampilkan Ebi Kornelis dari Akademi Fantasia Musim 5.

Minggu 11

Tarikh siaran: 11 Oktober 2008
Jenama: Sunrise Berhad
Setiap perserta diberi RM500 untuk membuka perniagaan di Pasar "Arts, Bric-a-Brac and Craft" (ABC) anjuran Sunrise dengan tujuan merangkul keuntungan terbanyak. Perserta yang paling banyak mengaut hasil terselamat dari penyingkiran.

Ain
Jennifer dan Chris
Catatan:
 Jennifer mengaut untung sebanyak RM172, Dian RM375, Chris RM168 dan Ain RM676. Maka Ain terselamat dari penyingkiran di bilik lembaga.
 Buat pertama kalinya musim ini, CEO mengumumkan penyingkiran dua orang sekaligus.

Minggu 12
Tarikh siaran: 18 Oktober 2008
Jenama: Breast Cancer Welfare Association and Rumah Hope
Dua orang finalis, Ain dan Dian, dikehendaki menganjurkan acara mengumpul derma bagi menampung dua badan kebajikan. Ain menganjurkan acara futsal selebriti tajaan Adidas untuk mengumpul dana rumah kanak-kanak Rumah Hope, sementara Dian mengadakan acara mengumpul derma yang juga dihadiri selebriti tajaan Samsung, untuk Persatuan Kebajikan Kanser Payudara. 

Episod kedua terakhir memaparkan temubual bersama keluarga kedua-dua finalis, serta tertumpu pada persediaan kedua-dua finalis sementara pelaksanaan acara disiarkan di episod terakhir sekali. Calon-calon yang tersingkir dahulu dibawa kembali untuk membantu mereka berdua. Jennifer, Joo Lee, Kian You dan Yuen Wai membantu Ain; sementara Masami, Ridzuan dan Chris menyertai Dian.

Minggu 13
Tarikh siaran: 25 Oktober 2008 - Season finale
Jenama: Breast Cancer Welfare Association dan Rumah Hope
Dalam episod inilah Dian dan Ain melaksanakan acara mengutip derma masing-masing. Ramai sekali selebriti yang hadir termasuk Adibah Noor, Jonathan Putra, Andrew Westwood, Azzah Yasmin Yusof, Nell Ng, Chelsia Ng, Baki Zainal, Azura Zainal dan Henry Golding. Soo Kui Jien dan Phat Fabes sepatutnya hadir juga, tetapi Soo menolak kerana kesilapan dalam perancangan Dian, sementara Phat Fabes kurang sihat.

Di perjumpaan terakhir mereka di bilik lembaga, Tengku Zafrul memberi ulasan beliau mengenai kedua-dua finalis, disusuli calon-calon lain yang membantu mereka tadi yang ditanya pendapat siapa yang patut menang. Setelah lama berbincang, Tengku Zafrul mengisytiharkan Azti Dian Fitri Azmi, 31, menang.
Catatan:
 Pasukan Ain menyambut hari jadi Jennifer.
 Tengku Zafrul dan Peter Pek menghadiri kedua-dua acara sementara Chan Boon Yong menghadiri acara Dian.

Pautan luar
Laman mikro The Firm di ntv7

Kategori:Rancangan ntv7
Kategori:Rancangan televisyen realiti Malaysia